Honningbarna

**Honningbarna** er et norsk pønkrock-band fra Søgne. 

Bandet debuterte i 2010 med EP-en *[[Honningbarna EP|Honningbarna]]*. I januar 2011 ble de kåret til Årets Urørt med sangen «Borgerskapets utakknemlige sønner», og 25. mars samme år kom debutalbumet *[[La alarmane gå]]*. For debutalbumet vant de klassen rock under Spellemannprisen 2011. De ble i tillegg nominert i klassen årets nykommer. Under P3 Gull 2015 vant de prisen for beste liveartist, og var nominert i samme klasse i 2013. Bandet mottok Kulturdepartementets talentpris Bendiksenprisen i 2017. Trommeslageren Anders Eikås (1992–2012) omkom i en bilulykke 31. januar 2012. Bandet vurderte å gi seg da at Eikås døde. Han ble imidlertid erstattet av Nils Jørgen Nilsen (født 1992) fra Kristiansand. Gitarist Fredrik Justnes kunngjorde i juli 2015 at han forlot bandet for å studere arkitektur, og i mai 2016 ble Simen Nilsen med i bandet som erstatter for Justnes. Christoffer Trædal (født 1992) var med fra første album.

I august 2018 bestemte Honningbarna seg for å ta en pause, Simen Nilsen kunngjorde også at han ville forlate bandet etter sommerens konserter. I mai 2019 kunngjorde bandet at de igjen skulle ut på en norgesturné. I forkant av turnëen la også bassist Lars Emmelthun opp. Nilsen og Emmelthun ble senere erstattet av to svenske musikere; gitarist Johan Liljeberg og bassist Tomas Berglund.

I 2022 ga de ut albumet *Animorphs*, det første siden 2017, med Erlend Mokkelbost som produsent. For dette albumet mottok bandet sin andre Spellemannpris i klassen rock under Spellemannprisen 2022, og fikk i tillegg Edvard-prisen 2023 i klassen populær sammen med produsent Mokkelbost. De ble i tillegg nominert i klassen årets utgivelse og TONOs komponistpris for albumet under Spellemannprisen 2022 og fikk Spellemannprisen 2024 i klassen årets musikkvideo for «Avanti» fra samme album. De fikk sin fjerde Spellemannpris da de vant klassen rock for albumet *Soft Spot* under 2025-utdelingen, og var nominert i ytterligere to klasser.

Honningbarna har spilt omtrent 1000 konserter på klubbscener i inn- og utland, inkludert opptredener på Øyafestivalen, Roskilde-festivalen, Slottsfjellfestivalen, Eurosonic og Iceland Airwaves.

## Diskografi
;Studioalbum
*2010: *Honningbarna* (EP, Karmakosmetix) 4 spor, 15:43
*2011: *[[La alarmane gå]]*
*2013: *[[Verden er enkel]]*
*2015: *[[Opp de nye blanke]]*
*2016: *[[Goldenboy (album)|Goldenboy]]*
*2017: *[[Voldelig lyd]]*
*2022: *Animorphs*
*2025: *Soft Spot*

;Singler
*«Våkn opp» (2010)
*«Noen å hate» (2010)
*«Til ungdommen» (2010)
*«Protokoll» (2011)
*«Den eldre garde» (2011)
*«God jul Jesus – Bootleg Series» (2011)
*«Prinser av Sarajevo» (2015)
*«Drep meg» (2016)
*«Øyane er mosaikk»/«King Kong justice» (2019)
*«Jeg hører» (2019)
*«En av oss er idiot» (2020)
*«Det kommer til meg»/«Åh bliss»/«Fortune Cookie» (2021)
*«Passasjer» (2021)
*«Heute ist mein tag» (2024)
*«Rød bic» (2024)
* «MP5» (2025)

## Priser og utmerkelser
* Årets Urørt 2011 for «Borgerskapets utakknemlige sønner»
* Spellemannprisen 2011 i klassen rock for *[[La alarmane gå]]*
* P3 Gull 2015 i klassen beste liveartist
* Bendiksenprisen 2017
* Spellemannprisen 2022 i klassen rock for *Animorphs*
* Edvard-prisen 2023 i klassen populær for *Animorphs*, sammen med  med  Erlend Mokkelbost
* Spellemannprisen 2024 i klassen årets musikkvideo for «Avanti»
* Gammleng-prisen 2025
* Nominert til Spellemannprisen 2025 i klassen rock for *Soft Spot*

### Nominasjoner
* Nominert til Spellemannprisen 2011 i klassen årets nykommer for *[[La alarmane gå]]*
* Nominert til P3 Gull 2013 i klassen beste liveartist
* Nominert til Spellemannprisen 2022 i klassen  TONOs komponistpris for *Animorphs*
* Nominert til Spellemannprisen 2022 i klassen årets utgivelse for *Animorphs*
* Nominert til Spellemannprisen 2025 i klassen årets utgivelse for *Soft Spot*
* Nominert til Spellemannprisen 2025 i klassen årets musikkvideo for «Rød bic»

## Referanser


## Eksterne lenker
* 
* 
* 
*